Alte trei cadavre ale ostaticilor israelieni au fost recuperate de IDF din Jabalia, în nordul Fâșiei Gaza
Data actualizării: Data publicării:
Armata israeliană a mai recuperat cadavrele a trei ostatici israelieni din Jabalia. Trupurile celor trei bărbați care au fost uciși pe 7 octombrie în Mefalsim, un kibbutz de lângă granița Israelului cu Fâșia Gaza, au fost duse în enclavă de Hamas, potrivit armatei israeliene (IDF).
Cele trei victime au fost identificate ca fiind Hanan Yablonka, Michel Nisenbaum și Orion Hernandez, au declarat Forțele de Apărare Israelului (IDF). Autoritățile au informat familiile acestora, conform CNN.
Trupurile lor au fost recuperate de către IDF și ISA, agenția de securitate internă a Israelului, într-o operațiune militară la Jabalia derulată peste noapte.
„La începutul operațiunii, s-a desfășurat lupte intense în zonă”, a informat IDF.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
„Vom continua să operam pentru a aduce toți ostaticii noștri înapoi acasă. Memoria lor fie binecuvântată”, a transmis IDF pe X.
Prim-ministrul israelian Benjamin Netanyahu și soția sa, Sara Netanyahu, au oferit condoleanțe, spunând că „ne-au plecat capetele într-o durere profundă” și că ”îmbrățișează familiile îndurerate în această perioadă dificilă”.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
„Avem datoria națională și morală de a face tot ce ne stă în putință pentru a returna ostaticii noștri – cei care sunt în viață, precum și cei morți”, a adăugat premierul israelian pe X. El a lăudat forțele israeliene pentru recuperarea cadavrelor a trei ostatici peste noapte „în inima teritoriului inamic.”
Președintele israelian Isaac Herzog a spus că Israelul trebuie să îi „aducă înapoi pe toți – pe cei încă în viață și pe cei pe care trebuie să-i aducem pentru înmormântare”.
De luni de zile, este o presiune crescândă asupra lui Netanyahu pentru a asigura eliberarea israelienilor încă deținuți de Hamas, din care guvernul său a făcut un obiectiv cheie al războiului dus din Gaza. Numeroase încercări de a ajunge la un acord de eliberare a ostaticilor și un armistițiu cu Hamas au eșuat în ultimele luni, înfuriind familiile ostaticilor și a israelienilor care demonstrează în stradă pentru eliberarea acestora.